tartuNLP/wikipedia-smugri-20251201 huggingface dataset:
Katšanovi üksikpataljon

Katšanovi üksikpataljon oli Eesti Vabadussõja ajal 1919. aastal Eesti-Vene piiriregiooni Pihkva kubermangu Ostrovi maakonna Katšanovi valla elanikest moodustatud väeüksus, Eesti sõjaväe koosseisus.
Patareis olid kaks Vene 1895. aasta 3,42’’ (87 mm) välisuurtükki ja kaks 1902. aasta 3’’ (75 mm) kiirlaskesuurtükki. 
Juhtkond ja koosseis.
1919. aasta septembris oli polgu isikkoosseis umbes 1300 meest.
Väeosa moodustamine.
1919. aasta suvel moodustati Pihkva kubermangu Ostrovi maakonna Katšanovi vene rahvusest bolševikevastaselt meelestatud elanikest Katšanovi polk, mis hiljem isikkoosseisu suurenedes (kui väeosaga liideti ka Pankjavitsa maakonna vene rahvusest elanikest moodustatud polk) nimetati 1919. aasta 1. septembrist ümber Katšanovi üksikpataljoniks. 
Pärast 1920. aastal sõlmitud Tartu rahulepingu sõlmimist liideti Katšanovo piirkond Katšanovi vallana Läti Vabariigi Abrene maakonnaga.
Karl Nikolai von Nolcken

Karl Nikolai von Nolcken (ka Carl Nicolai von Nolcken; 2. veebruar / 14. veebruar 1830 Kõljala – 22. jaanuar / 4. veebruar 1913 Kuressaare) oli baltisaksa päritolu Eesti vaimulik ja kauaaegne pastor Pöide koguduse juures Saaremaal, kirjamees, folklorist, ajaloolane ja teoloog.
Elulugu.
Ta õppis aastatel 1840–1850 Kuressaares kreiskoolis ja gümnaasiumis. Aastatel 1850–1852 õppis ta Tartu Ülikoolis ajalugu. Ta ei kuulunud üliõpilaskorporatsioonidesse, aga see-eest tegeles ta malega. Aastatel 1854–1857 töötas ta Ringkonnakohtus (Kuressaare kreisikohtus) sekretärina ja 1857–1860 Saaremaa rüütelkonna kantseleis sekretärina/notarina. Aastatel 1860–1864 õppis ta Tartu Ülikooli usuteaduskonnas. Prooviaastal oli ta aastal 1866 Kuressaare Laurentiuse koguduses Conrad Eduard Hesse juures. Ordineeriti 30. oktoobril / 11. novembril 1866 Kuressaares õpetajaks.
Ta oli aastatel 1867–1901 (introdutseeriti 2. veebruaril/14. veebruaril 1867) Pöide Maarja koguduse õpetaja, lisaks oli ta 1875–1901 Saaremaa Jaani koguduse vikaarõpetajaks. Aastal 1893 oli ta kuueks kuuks pastoriametist kõrvaldatud (suspendeeritud).
Lisaks õpetas ta Pöide koolis lugemist ja rehkendamist.
Kauaaegne pastor Nolcken suri 22. jaanuari hommikul ning matusetalitus viidi läbi 28. jaanuaril Kuressaare Laurentiuse kirikus.
Teadustöö.
Suhelnud Jakob Hurda, Mihkel Veske ja Friedrich Johann Wiedemanniga, huvitus von Nolcken eesti keelest ja rahvaloomingust. Kogus eesti rahvaluulet, uuris rahvuseepost "Kalevipoeg", avaldas selle tutvustuse saksa keeles. Kirjutas artikleid eesti keele ja koolikirjanduse teemadel. Esitas umbes 40 aastat enne Johannes Aaviku keeleuuendust näiteid eesti keele i-mitmuse kohta (neil keelil, võõrul keelil) jm. 1873. aastal esitas esimesena eesti keele foneetikaõpetuse ning katse kirjas täpselt märkida pikkusvälteid. Propageeris rahvakeele uurimist ja ühtse kirjakeele kujundamist. Avaldas kirjutisi ka Eesti maarahva koolitamise probleemidest, eesti ja võõrkeelte õpetamise vajadusest. Eesti keele hea tundjana määrati Kiriku Lauluraamatu toimetuskomisjoni liikmeks. Osales Eesti Kirjameeste Seltsi töös, kuulus aastast 1886 seltsis asutatud kirjaviisi komisjoni.
Isiklikku.
Tema isa staabikapten Alexander Adolf von Nolcken (1791–1861) oli Haeska ja Kudjape mõisnik. Tema ema oli Jeanette (Johanna) Charlotte von Berg (20.02.1801 Lümanda – 17.11.1864 Kuressaare). Tal oli 7 venda (4 surid varakult) ja 6 õde (3 surid varakult).
Kai Tafenau

Kai Tafenau (sündinud 13. augustil 1975) on eesti klassikaline filoloog, keeleteadlane ja tõlkija. 
Ta on lõpetanud Tartu Ülikooli klassikalise filoloogia alal bakalaureuseõppes 1997. aastal ja magistriõppes 2000. aastal. 2002. aastal kaitses ta kirjaliku tõlke alal magistritöö ja sai kutsemagistri kraadi. 2011. aastal kaitses ta eesti ja soome-ugri keeleteaduse alal väitekirja "Uue Testamendi tõlkimisest Rootsi ajal: käsikirjad, tõlkijad ja eesti kirjakeel" ning sai doktorikraadi.
Ta töötab Rahvusarhiivis toimetajana. Aastail 2018–2022 oli ta ka Eesti Keele Instituudi vanemteadur.
Kaspar Aus

Kaspar Aus (sündinud 26. märtsil 1985) on Eestist pärit koreograaf ja kunstnik.
Vanaatika komöödia

Vanaatika komöödiat (ka vana-atika komöödiat) tuntakse Aristophanese teoste järgi, mis esindasid nii keelelt kui ka sündmustelt robustset huumorit. 
Obstsöönsed väljendid kuulusid ootuspäraselt nende juurde. Uue komöödia all tuleb mõista Aristotelese kaasajal ilmunud nn keskmist komöödiat, kus robustsed naljad asendusid vaoshoitumatega. 
Aristophanes oli ainus vanaatika komöödia esindaja, kelle teoseid on tervikuna säilinud. Atika ajajärgu komöödiat nimetatakse vanaatika komöödiaks.
Ott Kartau

Ott Kartau (sündinud 8. jaanuaril 1988 Tartus) on eesti näitleja.
Elulugu.
Ott Kartau lapsepõlv möödus Otepää lähedal Pühajärve külas.
Ta on lõpetanud 2007. aastal Otepää Gümnaasiumi ja 2011. aastal Tartu Ülikooli Viljandi kultuuriakadeemia näitlejana (8. lend).
Ta on lõpetanud ka Otepää Muusikakooli viiuli erialal ja õppinud omal käel mängima veel mitut pilli. Aastatel 1998–2009 laulis Ott Kartau Eesti Meestelaulu Seltsi üle-eestilises poistekooris Kalev. Ta on kirjutanud muusika lavastusele "Välek" (Veikko Täär, SA Kalevipoja Koda, 2010) ja tantsulavastusele "Valdner" (Liis Ilula, Kanuti Gildi Saal, 2011).
Ta kuulus ka 2010. aastal asutatud ansambli Estonian Voices algkoosseisu.
Isiklikku.
Tema elukaaslane on režissöör Doris Tääker. Neil on tütar Gertrud (sündinud 2022).
Uus tänav (Paide)

Uus tänav on tänav Paides.
Uus tänav on umbes 850 meetrit pikk. 
Tänav algab Vaksali tänavalt, kulgeb edelasse ja ristub Kooli tänavaga, kus ta ka lõppeb.
Uus tänav ristub Raudtee tänava ja Ruubassaare teega.
Püha Stanislavi orden

Püha Stanislavi orden (poola keeles "Order Świętego Stanisława Biskupa i Męczennika") oli Rzeczpospolita orden. Ordeni asutas Poola kuningas Stanisław II 7. mail 1765.
Rzeczpospolita andis ordenit välja aastatel 1765–1831. Pärast suure osa Poola minekut Venemaa Keisririigi alla andis aastatel 1831–1917 ordenit välja Venemaa Keisririik. 
Kui Poola 20. sajandi algul taas iseseisvus, hakkas ta 1921. aastast ordenit uuesti välja andma, siis juba Polonia Restituta ordeni nime all.
Ristmeedia

Ristmeedia (inglise keeles "crossmedia", üsna sarnase tähendusega on ka mõiste transmeedia) all mõistetakse nähtust, kus meediasisu tootjad diferentseerivad oma tooteid strateegiliselt nõnda, et ühe meediatoote avaldumisvorme jagub rohkem kui ühele meediaplatvormile. Näiteks on telesarjal ka veebisait, mobiilirakendus, arvutimäng, koomiks, järjejutt, lauamäng jne. Ristmeediat ei tohiks segi ajada frantsiiside, järgede või adaptatsioonidega.
Põhjus, miks meediatootjad on sellistest strateegiatest üha enam haaratud, on vajadus saavutada kontakt nüüdisaegsete, platvorme ja kanaleid pidi killustuvate auditooriumidega. Brände ja tooteid diferentseerides kindlustatakse end ka ühel või teisel platvormil läbikukkumise vastu. Riskide haldamisega seostub ka ärimudelite mitmekesistamine: ühel platvormil teenitakse subskriptsiooni, teisel traditsioonilise reklaami, kolmandal asukohapõhiste reklaamide, neljandal agregaatoritele ehk infovoogude haldajatele litsentside müümisega jne.
Zoolander

"Zoolander" on 2001. aastal valminud Ameerika Ühendriikide satiiriline komöödiafilm.
Filmi peaosas on Ben Stiller, kes on ka filmi režissöör. Debüüdi teeb Mugatu turvamehena Johann Urb.
Paavo Berglund

Paavo Allan Engelbert Berglund (14. aprill 1929 Helsingi – 25. jaanuar 2012 Helsingi) oli soome dirigent.
Ta õppis Sibeliuse Akadeemias ja Viinis.
Berglund oli YLE Raadio sümfooniaorkestri dirigent 1955–1962 ja peadirigent 1962–1971. 1949–1957 oli ta sama orkestri 1. viiuldaja. 1965–1979 oli ta Bournemouthi sümfooniaorkestri peadirigent, 1987–1990 Stockholmi Kuningliku Filharmooniaorkestri ja 1993–1998 Taani Kuningliku Orkestri peadirigent.
Berglund salvestas kolmel korral Jean Sibeliuse kõik sümfooniad: Bournemouthi sümfooniaorkestriga aastatel 1972–1977, Helsingi linnaorkestriga aastatel 1984–1987 ja Euroopa kammerorkestriga aastatel 1995–1997. Sibelius ise kuulis 1950. aastatel Berglundi esitusi oma sümfooniatest ja hindas neid kõrgelt.
Berglund salvestas ka Johannes Brahmsi, Wolfgang Amadeus Mozarti, Edvard Griegi, Carl Nielseni ja Dmitri Šostakovitši teoseid.
Tema tütar Liisa Kylmänen rääkis videointervjuus Soome Ringhäälingukompaniile, et Paavo Berglund tunnetas suurt lähedust eestlaste kui vennasrahvaga. Ta arvas, et tema kui soomlane peab nende eest hoolitsema. See oli okupatsiooniajal ja veel mõnda aega pärast taasiseseisvumist. Mõnel korral külastas ta Tallinna tasuta või võttis oma esinemiste eest üksnes väikest tasu. Mõnele oma Sibeliuse Kullervo-esitustest nõudis ta Eesti koori ja nendele korralikku tasu.
Paavo Berglund oli Paavo Järvi ristiisa.
1. Eesti jalaväediviis

1. Eesti jalaväediviis (lühemalt "1. Eesti diviis") oli 1917. aastal Esimene maailmasõja ajal Eesti rahvusväeosade juhtimiseks moodustatud taktikaline väekoondis.
1. Eesti jalaväediviis saadeti Saksa okupatsioonivõimude poolt laiali 1918. aastal pärast Eesti okupeerimist Saksa keisririigi vägede poolt ning Saksamaa ja Nõukogude Venemaa vahel Brest-Litovski rahulepingu sõlmimist.
Diviisi väeosad:
sõjaväeasutused (nt sõjaväekontroll, kõrgem sõjakohus, trükikoda).
1. Eesti jalaväediviisi moodustamine.
Eesti Sõjaväelaste Ülemkomitee taotles luba Venemaa sõjaväevõimudelt 1917. aasta suvel 1. Eesti jalaväediviisi formeerimiseks. 1917. aasta augustis oli Vene Põhjarinde olukord Riia all (Saksa vägede augustipealetungi ja Riia vallutamisega) kujunenud väga raskeks, tegelik võim sõjaväes oli läinud komiteede ja nõukogude kätte ning demoraliseerunud sõdurid lahkusid hulgakaupa rindelt. Sama olukord valitses ka 118. jalaväediviisis, mis vastutas Lääne-Eesti ja saarte kaitse eest. Seetõttu suhtus eesti jalaväediviisi moodustamise mõttesse positiivselt ka Vene väejuhatus. Kuid luba sellegipoolest ei tulnud ning Eesti Sõjaväelaste Ülemkomiteel käinuks diviisi varustamine üle jõu.
1917. aasta novembris kutsuti Eestisse alampolkovnik Jaan Soots, kes asus diviisi formeerima. Luba diviisi formeerimiseks saadi alles detsembris. 6. detsembril 1917 allkirjastas J. Soots diviisiülema kohusetäitjana esimese päevakäsu ning alustas Eesti Sõjaväelaste Ülemkomitee korraldusel Eesti diviisi formeerimist. Jaan Soots ei olnud diviisiülem kaua, enne jõule 1917. aastal asus diviisiülema ametikohale Soomes tagasi jõudnud alampolkovnik Johan Laidoner (J. Laidoner jõudis Tallinna 19. detsembril 1917 (1. jaanuaril 1918 ukj) ja asus diviisi juhtima 23. detsembril 1917. (5. jaanuaril 1918 ukj)) ja Sootsist sai staabiülem. Hiljem aga staabiülemaks alampolkovnik Andres Larka.
Diviisi staabi ülesanne oli kõigi eesti rahvusväeosade juhtimine. Peale nelja jalaväepolgu, mis diviisi staabile allutati või selle alluvuses moodustati, alustati ka suurtükiväebrigaadi, ratsaväepolgu ja väiksemate eriüksuste formeerimist. 1. Eesti jalaväediviisi organiseerijateks olid sh: suurtükibrigaadi ülem alampolkovnik Andres Larka, brigaadiülem polkovnik Aleksander Tõnisson, diviisi intendant polkovnik Rudolf Reimann, diviisi (staabiinspektor) leitnant Ernst Assmann, diviisi (transpordiülem) leitnant August Nieländer, diviisi (staabikomando ülem)leitnant August Schwartz, diviisi staabi (kantseleiülem) sõjaväeametnik Bernhard Moik.
1. Eesti Jalaväediviisi osalemine I maailmasõjas.
1917. aasta sügiseks, kui algas Saksa Keisririigi vägede pealetung Eestile, osalesid 1. Eesti jalaväepolgu üksused 16.–18. oktoobril 1917 toimunud Saaremaa ja Muhu saare kaitsmisel Saksa vägede vastu, kuid seoses anarhiaga Vene armees kujunes operatsioon katastroofiliseks. Sakslased võtsid saartel vangi 1000 Vene ohvitseri ja 20 000 sõdurit, nende hulgas 16 eestlasest ohvitseri ja umbes 1600 eestlasest sõdurit. Surma sai 20 eestlasest ohvitseri ja 150 eestlasest sõdurit.
Liis Lindmaa

Liis Lindmaa (sündinud 20. novembril 1988 Rakveres) on eesti näitleja.
Ta on lõpetanud 2007. aastal Rakvere Gümnaasiumi ja 2011. aastal Tartu Ülikooli Viljandi kultuuriakadeemia näitlejana (8. lend). 2019. aastal lõpetas ta magistrikraadiga Tallinna Ülikooli Balti filmi, meedia, kunstide ja kommunikatsiooni instituudi (BFM) nüüdismeedia erialal telerežissöörina.
Aastatel 2011–2015 töötas ta Von Krahli Teatris näitlejana. Alates 2015. aastast on vabakutseline näitleja ja režissöör teleproduktsioonifirmas Ulm OÜ.
Isiklikku.
Ta oli aastatel 2012–2025 abielus näitleja Anatoli Tafitšukiga, neil on kaks tütart.
Ado Emmo

Ado Emmo (13. august 1884 Päärdu – 20. märts 1964) oli eesti klaverimeister ja puusepp.
Ta õppis Tallinna Kunsti-Tööstuskoolis joonistamist ning hiljem täiendas ennast meister Sipelga käe all.
Ado Emmo abiellus Tallinnas Therese-Johanna Kiesemanniga. Therese-Johanna oli kutseline pianist, kes saatis klaveril kinodes tummfilme. 1932. aastal sündis tütar Vilja.
Ado Emmo on valmistanud umbes 20 klaverit. Tema valmistatud pillid olid väga kauni ja maitseka viimistlusega. 
Lisaks valmistas ta mööblit (puhvet, riiulid, söögitoamööbel, toolid), millest osa on ka säilinud. Ado Emmo töötas Eesti Vabariigi raudteel tislerina. Teda kutsuti tööle Tallinna Klaverivabrikusse, kuid raudtee ei tahtnud võimekast töömehest loobuda. Kohusetunne jättis ta ametisse, kuigi olles juba pensionil, oleks ta võinud vabalt hingelähedasele tööle asuda. Eesti Raudteel töötas ta kõrge eani.
Ado Emmo suri 20. märtsil 1964 ning on maetud Tallinna Rahumäe surnuaiale.
Faith Evans

Faith Renée Evans (sündinud 10. juunil 1973 Lakelandis Florida osariigis) on USA laulja, produtsent ja näitleja.
Ta on sündinud Lakelandis Florida osariigis ning kasvanud üles Newarkis New Jersey osariigis. Kolis 1993. aastal Los Angelesse, et lauljana lüüa läbi. Ta oli esimene naisesineja, kes tegi koostööd Sean "Puff Daddy" Combs' Bad Boy Entertainmentiga aastal 1994.
Faith Evans on meedias saavutanud kuulsust räppar The Notorious B.I.G. (õieti Christopher Wallace) lesena. Tema ja Wallace'i suhtest sündis laps Christopher Wallace Jr. (sündinud 29. oktoobril 1996). Faithil on varasemast suhtest tütar Chyna (sündinud 1. aprillil 1993) ning suhtest Todd Russaw'ga poeg Joshua (sündinud 8. juunil 1998).
Aastani 2011 oli tema elukaaslane Todd Russow.
Osmolaarsus

Osmolaarsus (inglise "osmolarity") osmootselt aktiivsete osade kontsentratsioon väljendatuna osmolites liitri kohta (osmol/L või Osm/L). Osmolaalsus (inglise "osmolality") aga väljendab sama kilogrammi kohta (osmol/kg või Osm/kg).
Peeter Lapp

Peeter Lapp on olnud mitme tuntud inimese nimi.
Tiit Kivisild

Tiit Kivisild on mitme inimese nimi:
X10

 
X10 on avatud rahvusvaheline tööstusstandard, milles on kirjeldatud suhtlemisvõimalus kodutehnikaseadmete (domotics) vahel, mis saavad suhelda andmeid vahetades elektrijuhtmete või raadiolainete abil.X10 leiutati 1975. aastal ettevõttes Pico Electronics (Šotimaa) kodutehnika juhtimiseks.Alternatiive sellele, millel on rohkem võimalusi DLNA, KNX, INSTEON, BACnet ja LonWorks.
Signaali levik.
X10 signaal levib mööda elektrijuhtmeid ehk X10 signaal moduleeritakse olemasoleva elektripinge ühele faasile. X10 seadmed jagunevad kahte rühma: signaali saatjad (transmitter) ja signaali vastuvõtjad (receiver). Mõned seadmed võivad olla korraga nii saatjad kui ka vastuvõtjad. Iga vastuvõtja X10 võrgus omab aadressi, mis koosneb kahest osast: maja kood (house code) ja ühiku kood (unit code). Maja koodi tühistatakse tähtedega A-st P-ni. Ühiku koode tähistatakse numbritega 1-st 16-ni. Teiste sõnadega on võimalik X10 võrku panna korraga kuni 256 moodulit või seadet. Seadme aadressi määramine on väga lihtne, näiteks kergteisaldatavatel X10 moodulitel on küljes 2 pööratavat aadressi ketast, mille kombinatsioon moodustabki antud mooduli aadressi.Signaal saab levida ka raadiolainete abil, kus edastatakse neid sagedusel 120 kHz.Enamus seadmeid on ühendatud pistikutega, kuid on ka raskemaid seadmeid, mis asendavad pistikuid, lüliteid.
Suhteliselt kõrge kandesagedus ei lase signaalil läbida transformaatoreid või faaside vahelist ja mitmefaasilisi võrke ning võrgustikke lõhestatuid faase. Lõhestatud võrkude puhul faasisignaali ülekandmiseks faasist faasi võib kasutada tavapärast kondensaatorit, kuid mitmefaasiliste võrkude ja lõhestatud faasi puhul jääb lihtsast kondensaatorist väheseks, tuleb kasutada aktiivset kordajat. Signaali edastamisel faasist faasi tuleb arvestada tingimust, et biti edastamine nullpunkti läbimisel algab nullist. Sel põhjusel üleminekul faasist faasi, signaal nihutatakse 1/6 tsüklit.Teine oluline aspekt on võime blokeerida signaale väljaspool võrku, näiteks ühe võrgu seadmed ei mõjuta järgmise maja võrku. Sel juhul blokeerib signaale induktiivne filter.
Protokol X10.
Edastatav üle võrgu pakett koosneb aadressidest ja käskudest, need on saadetud kontrolleriga moodulile. Keerulisemad kontrollerid on võimelised küsima teavet mooduli seisundi kohta. See seisund võib olla lihtne ("sees" või "väljas"), täpsustab arvuline väärtus (praegune väärtus, heledus, temperatuur või andmete mudelt anduritelt).Sõltumata sellest, edastamine keskmise (elektrilises võrgu või raadio), X10 paketid koosnevad:
Segaduste vältimiseks ja mugavuse kodu kood on kehtestatud läbi ladina tähe "P" ja mooduli kood – numbritega 1–16.Kui võrk on paigaldatud, iga moodul on konfigureeritud nii, et reageerib ühele 256 aadressist. Iga moodul reageerib ainult käskudele, mis on saadetud talle otse.Tuleb märkida, et ei ole mingeid piiranguid kasutamise kohta. Rohkem kui üks maja kood üleandmise korral aga eetrisse käske "omakorda kogu maailm" või "välja lülitada kõik moodulid" mõjutab ainult moodulite üks kood kodus. Seega koode majades saab kasutada eraldi tsoonides.
Ğabdelxäy Äxätov

Ğabdelxäy Äxätov (vene keeles: Габдулхай Хурамович Ахатов, tatari keeles: Габделхәй Хурам улы Əхәтов = Ğabdelxəy Huram uğlı Axatov; 8. september 1927 – 25. november 1986) oli tatari lingvist, filoloogiadoktor, professor (1970).
Elulugu.
Ğabdelxäy Äxätov sündis 8. septembril 1927 Tatarstanis Staroje Aimanovo külas. Äxätov kaitses aastal 1954 filoloogiakandidaadi kraadi ja aastal 1965 filoloogiadoktori kraadi. Ta on enam kui 200 teadusliku monograafia, artikli ja õpiku autor. Tema uurimisvaldkonnad olid keelefilosoofia, turgi keeled, altai keeled, tatari keel ja selle murded, fraseoloogia, semasioloogia ja etnograafia. Lisaks on ta avaldanud teaduslikke artikleid soome-ugri keelte kohta.Professor Ğabdelxäy Äxätov suri 25. november 1986 Naberežnõje Tšelnõs (tatari "Yar Çallı").
Pärnu tänav (Paide)

Pärnu tänav on tänav Paides, linna peatänav.
Pärnu tänav on umbes 2,7 kilomeetrit pikk. 
Tänav algab Keskväljakult ja kulgeb edelasse, kus ristub Ringtee tänavaga ja lõppeb. Pärnu tänavaga ristuvad Väike-Aia tänav, Suur-Aia tänav, Puuvilja tänav, Aiavilja tänav, Tiigi tänav, Tööstuse tänav, Kivimurru tänav, Telliskivi tänav, Vaksali tänav, Nurme tänav, Prääma tee, Ruubassaare tee, Raudtee tänav, Suur-Kaare tänav, Kooli tänav, Ristiku tänav, Pärnuvälja tänav.
Pärnu tänav

Pärnu tänav on tänav mitmes Eesti asulas:
Parkali tänav

Parkali tänav on tänav Paides.
Parkali tänav on umbes 840 meetrit pikk.
Tänav algab Vallimäe külje alt, kus itta suunduv Veski tänav pöörab lõunasse ja saab nimeks Parkali tänav. Parkali tänav lõpeb Järve tee ja Mündi tee vahelisel ringristmikul.
Parkali tänav ristub Valli, Posti, Põik, Vainu ja Kevade tänavaga.
Peetri tänav

Peetri tänav on tänav Paides.
Peetri tänav on umbes 240 m pikk. 
Tänav algab Raudtee tänavalt, kulgeb paralleelselt Uue ja Kastani tänavaga (jäädes nende kahe vahele) loodesse, kus ristub Kooli tänavaga ja lõppeb.
Tänava ääres asuvad eramajad ja kaks ridaelamut.
Kastani tänav (Paide)

Kastani tänav on tänav Paides.
Kastani tänav on umbes 470 meetrit pikk. 
Tänav kujutab endast Jaama tänava jätku, mis pärast Ruubassaare teega ristumist saab Kastani tänavaks. Tänav suundub paralleelselt Uue tänavaga ja pärast ristumist Raudtee tänavaga ka Peetri tänavaga loodesse, kus ristub Kooli tänavaga ja lõpeb.
Suur-Aia tänav

Suur-Aia tänav on tänav Paides.
Suur-Aia tänav on umbes 700 meetrit pikk. 
Tänav kujutab endast Väike-Aia tänava jätku, mis peale Pärnu tänavaga ristumist saab nimeks Suur-Aia tänav. Tänav suundub noolsirgelt lõunasse, kus ristub Mündi teega ja lõppeb.
Suur-Aia tänavaga ristuvad Vainu, Põllu tänav, Karja tänav ja Roheline tänav.
Hoonestus.
Suur–Aia 5 kinnistu 18. sajandi teisest poolest pärit majas tegutses Eesti NSV ajal Paide Rajooni Rahvakohus, taasiseseisvunud Eesti ajal tegutses selles Jaani äri.
Lühike tänav

Lühike tänav on tänav Paides.
Parkali tänav on umbes 110 meetrit pikk. 
Tänav algab Roheliselt tänavalt, kulgeb kagusse, kus ristub Mündi teega ja lõpeb.
Roheline tänav (Paide)

Roheline tänav on tänav Paides.
Roheline tänav on umbes 270 m pikk. 
Tänav algab Pikalt tänavalt, kulgeb edelasse, kus ristub Suur-Aia tänavaga ja lõppeb.
Rohelise tänavaga ristub Lühike tänav.
SN2 reaktsioon

Orgaanilises keemias tähendab SN2 reaktsioon keemilise ühendi funktsionaalrühma asendumist mingi teise funktsionaalrühmaga, kusjuures see protsess toimub kooskõlamehhanismi järgi, s.t. teist järku nukleofiilse asendusena ("bimolecular" (2) "nucleophilic" (N) "substitution" (S)). 
Vaba elektronpaari omav reagent – nukleofiil – atakeerib substraadi R-X molekuli, millel on polaarne side Cδ+-Xδ-, ning protsessi tulemusena substraadi molekulis mingi aatom või aatomite rühm asendub mõne teise aatomi või rühmaga.
 Nu- + R-X → R-Nu + X- 
See on keemiline reaktsioon, mille kiirust limiteerivas staadiumis osalevad kaks reageerivat osakest – substraat (keemia) ja nukleofiil. Sellele reaktsioonile on iseloomulik, et substraadi molekulile nukleofiili liitumine ja lahkuva rühma eraldumine toimub samal ajal. See on teist järku reaktsioon, s.t. reaktsiooni kiirus "v" sõltub mõlema osakese kontsentratsioonist:
"v" = "k"[RX][Nu-] 
kus "k" on kiiruskonstant ning [RX] ja [Nu-]on substraadi ja nukleofiili kontsentratsioonid.
Järgneval reaktsiooni mehhanismi skeemil on kujutatud nukleofiili (HO-) atakk bromoetaani molekulile ja samaaegne lahkuva rühma (Br-) eraldumine.
SN2 protsessis nukleofiili atakk toimub lahkuva rühma suhtes teiselt poolelt. Seetõttu on SN2 reaktsioonidele iseloomulik, et (mahukad) asendusrühmad substraadi reaktsioonitsentris, s.t. steerilised takistused viivad konkureeriva SN1 mehhanismi suunas. Ja kiraalse substraadi korral esineb asendusrühmade konfiguratsiooni muutumine (Waldeni inversioon).
Ristiku tänav (Paide)

Ristiku tänav on tänav Paides.
Ristiku tänav on umbes 620 meetrit pikk. 
Tänav algab Raudtee tänavalt, kulgeb edelasse, kus umbes 400 meetri peal teeb pöörde kagusse ja ristub mõnisada meetrit hiljem Pärnu tänavaga, kus ka lõppeb.
Tänava ääres asuvad peamiselt suured kortermajad. Samuti jääb tänava äärde Reopalu kalmistu.
Raudtee tänav (Paide)

Raudtee tänav on tänav Paides.
Raudtee tänav on ligikaudu 1,5 kilomeetrit pikk. 
Tänav algab Mündi teelt, kulgeb loodesse. Tänav lõpeb ristumisel Ringtee tänavaga.
Tänava nimi on tulnud aastatel 1900–1972 Paides kasutusel olnud kitsarööpmelisest raudteest.
Ristiku tänav

Ristiku tänav on tänava nimi järgmistes linnades ja asulates:
Rüütli tänav (Paide)

Rüütli tänav on tänav Paide kesklinnas.
Rüütli tänav on umbes 470 meetrit pikk. Osa tänavast on kaetud munakivisillutisega.
Tänav algab Posti tänavalt ja kulgeb lõunasse, kus ristub Pika tänavaga ja lõpeb. Rüütli tänavaga ristuvad Vee ja Vainu tänav.
Ajalugu.
Eesti NSV perioodil, 1940. aastast nimetati tänav ümber Jaan Järvekülgi tänavaks ja 1989. aasta märtsist taastati Paide RSN Täitevkomitee otsusega jälle tagasi Rüütli tänavaks. Jaan Järvekülg oli 1917. aasta oktoobrirevolutsiooni-aegne Järvamaa TSN TK esimees dets 1917-veebr 1918 ning hukati Saksa okupatsioonivõimude poolt Paides 03.03.1918..
Jaan Järvekülje tänav 25 hoones asus Eesti NSV perioodil EKP Paide Rajoonikomitee, ELKNÜ Paide Rajoonikomitee, seejärel Kaitseliidu Järva maleva staap, Järva Maakohus ja Järva maavalitsus
Telliskivi tänav (Paide)

Telliskivi tänav on tänav Paides.
Tänav algab Pärnu tänavalt, suundub umbes 140 meetrit kagusse, kus ristub Vaksali tänavaga ja ajutiselt katkeb. Algab uuesti Jaama tänavalt, suundub umbes 390 meetrit lõunasse, kus ristub Karja tänavaga ja lõppeb.
Vainu tänav (Paide)

Vainu tänav on tänav Paides.
Vainu tänav on umbes 500 meetrit pikk. 
Tänav algab Suur-Aia tänavalt, kulgeb itta ja ristub Parkali tänavaga, kus ta ka lõppeb.
Vainu tänav ristub Pika, Rüütli ja Vahe tänavaga.
Puuvilja tänav

 
Puuvilja tänav on tänav Paides.
Puuvilja tänav on umbes 330 meetrit pikk. 
Tänav algab Pärnu tänavalt, kulgeb põhja ja ristub Laia tänavaga, kus ta ka lõppeb.
Puuvilja tänav ristub Kitsa tänavaga.
Aiavilja tänav

Aiavilja tänav on tänav Paides.
Aiavilja tänav on umbes 790 meetrit pikk. 
Tänav algab Pärnu tänavalt, kulgeb lõunasse ja ristub Mündi teega, kus ta ka lõppeb.
Aiavilja tänav ristub Põllu ja Karja tänavaga.
Tähe tänav (Paide)

Tähe tänav on umbtänav Paides.
Tähe tänav on umbes 75 meetrit pikk. 
Tänav algab Prääma teelt ja kulgeb edelasse.
Telliskivi tänav

Telliskivi tänav on tänav mitmes Eesti asulas:
Johann Werner Gilzebach

Johann Werner Gilzebach (1757 – juuni 1814) oli Eesti vaimulik ja Saaremaa superintendent.
Ta oli aastatel 1781–1784 Kuressaare Laurentiuse koguduse abiõpetaja ja Kuressaare linnakooli rektor, aastatel 1784–1788 oli ta Kuressaare Laurentiuse koguduse ülemõpetaja ja aastatel 1788–1814 Kihelkonna Mihkli koguduse õpetaja. Aastast 1805 oli ta Saaremaa konsistooriumi assessor ja aastatel 1809–1814 Saaremaa superintendent.
Isiklikku.
Tema abikaasa Hedwig Luise isa Leonhard Swahn oli Kärla, Kihelkonna ja Kuressaare Laurentiuse koguduste õpetaja. Poeg Samuel Christoph Gottlieb Gilzebach oli Kihelkonna Mihkli koguduse õpetaja.
Jaama tänav (Paide)

Jaama tänav on tänav Paides.
Kastani tänav on umbes 620 meetrit pikk.
Tänav kujutab endast Põllu tänava jätku, mis pärast Tööstuse tänavaga ristumist kannab Jaama tänava nime. Tänav suundub edelasse, kus ristub Ruubassaare teega ja jätkub sealt juba Kastani tänavana.
Jaama tänav ristub Telliskivi tänavaga.
Tänava ääres asub kunagine Paide raudteejaamakompleks, muuhulgas jaamahoone (praegune bussijaama hoone), kaubaait ja pagasiait.
Aida (täpsustus)

Aida võib tähendada järgmist.
Paisktabel

Paisktabel ehk räsitabel (inglise keeles "hash table" või "hash map") on andmestruktuur, milles viiakse räsifunktsiooni abil vastavusse võtmete ja väärtuste paarid (näiteks inimeste nimed ja nende telefoninumbrid).
Räsifunktsioon arvutab võtmest räsi, mis määrab elemendi asukoha (indeksi) paisktabeli massiivis. Ideaalis on igal elemendil massiivis oma koht, kuid praktikas juhtub, et kahele võtmele arvutatakse sama asukoht ja tekib kokkupõrge (kollisioon). Sel juhul saab elemendi salvestada järgmisele vabale kohale või teha iga massiivi indeksi kohta eraldi massiivi, kuhu saab salvestada mitu ühele indeksile vastavat elementi.
Paisktabelist võtme järgi elemendi otsimine on tavaliselt kiirem kui muudest andmestruktuuridest, näiteks otsingupuust. Paisktabeli efektiivseks tööks on vaja minimeerida kokkupõrgete võimalust. Selleks tuleb valida selline räsifunktsioon, mille põhjal leitud indeksid kattuksid võimalikult harva. Samuti on oluline kasutada piisavalt suurt massiivi, et elementidele oleks piisavalt kohti.
Paisktabeleid kasutatakse näiteks andmebaasides, vahemäludes ja assotsiatiivsetes massiivides.
Samuel Christoph Gottlieb Gilzebach

Samuel Christoph Gottlieb Gilzebach (16./27. detsember 1788 Kihelkonna – 14./26. märts 1839 Kihelkonna) oli Eesti vaimulik.
Algõpetuse sai ta koduõpetaja käest, edasi õppis Kuressaare provintsiaalkoolis ("Prov.-Schule in Arensburg"). Aastatel 1806–1809 õppis ta Tartu ülikooli usuteaduskonnas. Ordineeriti 9./21. novembril 1809 õpetajaks.
Ta oli aastatel 1809–1814 Kihelkonna Mihkli koguduse adjunktõpetaja ja 1814–1839 sama koguduse õpetaja.
Ta oli aastast 1813 Saaremaa rõugete kaitsevaktsineerimise komitee liige, aastast 1814 oli ta sama komitee sekretär.
Isiklikku.
Tema isa Johann Werner Gilzebach oli Kuressaare ja Kihelkonna Mihkli koguduse õpetaja ning Saaremaa superintendent, vanaisa Leonhard Swahn oli Kärla, Kihelkonna ja Kuressaare Laurentiuse koguduste õpetaja.
Leonhard Swahn

Leonhard Swahn (ka Leonhard Svan ja Leonhard Samuel Swahn; 11. aprill 1711 Stockholm – 25. mai/5. juuni 1784 Kuressaare) oli Eesti vaimulik.
Ta õppis Uppsala ülikoolis usuteadust (immatrikuleeriti 6. augustil 1729).
Aastatel 1738–1742 oli ta Kärla Maarja-Magdaleena koguduse adjunktõpetaja ning aastatel 1742–1755 sama koguduse õpetaja. Aastatel 1755–1765 oli ta Kihelkonna Mihkli koguduse õpetaja ja aastatel 1765–1784 Kuressaare Laurentiuse koguduse ülemõpetaja. Lisaks oli ta aastatel 1750–1784 Saaremaa superintendent.
Isiklikku.
Swahn oli kaks korda abielus. Tema esimese abikaasa Gerdruth Sophia isa Michael Hermann Städter oli Kärla Maarja-Magdaleena koguduse õpetaja. Tema väimees Johann Werner Gilzebach oli Kuressaare ja Kihelkonna Mihkli koguduse õpetaja ning Saaremaa superintendent, tütrepoeg Samuel Christoph Gottlieb Gilzebach oli Kihelkonna Mihkli koguduse õpetaja.
Diary of a Madman

"Diary of a Madman" on Ozzy Osbourne'i teine stuudioalbum, mis ilmus 1981. aastal.
See anti uuesti välja laserplaadil 1995. aastal.
Lood.
Kestus kokku: 43:19
Blizzard of Ozz

"Blizard of Ozz" on Ozzy Osbourne'i esimene stuudioalbum aastast 1980.
Album salvestati Surreys Inglismaal ning avaldati 20. septembril 1980 Suurbritannias ja 27. märtsil 1981 Ameerika Ühendriikides.
Lood.
Lugude autorid on Ozzy Osbourne, Randy Rhoads ja Bob Daisley, kui pole teisiti märgitud.
Bark at the Moon

"Bark at the Moon" on Ozzy Osbourne'i album aastast 1983.
The Ultimate Sin

"The Ultimate Sin" on Ozzy Osbourne'i neljas stuudioalbum aastast 1986.
Albumi materjal salvestati 1985. aastal, selle kestus 41 minutit. "The Ultimate Sin" sai plaatinaplaadi staatuse juba mõned kuud pärast ilmumist ning topeltplaatinaplaadi staatuse 1994. aastal.
Album taasavaldati uuendatud kujul 1995. aastal.
Kõik lood on kirjutanud Ozzy Osbourne, Jake E. Lee ja Bob Daisley, välja arvatud "Shot in the Dark", mille autorid on Osbourne ja Phil Soussan.
Tribute

"Tribute" on Ozzy Osbourne'i album aastast 1987.
Albumi lood salvestati kontsertidel aastatel 1980 ja 1981. Album plaaniti avaldada 1982. aastal, kuid see lükati määramata ajaks edasi kitarrist Randy Rhoadsi hukkumise tõttu lennuõnnetuses. "Tribute" avaldati Rhoadsi mälestuseks viis aastat pärast tema surma.
Albumist anti uusversioonid välja aastatel 1995 ja 2002.
Lood.
Lugude autorid on Ozzy Osbourne, Randy Rhoads ja Bob Daisley, kui pole teisiti märgitud.
No Rest for the Wicked

"No Rest for the Wicked" on Ozzy Osbourne'i viies stuudioalbum. See ilmus aastal 1988.
Best of Ozz

Best of Ozz on Ozzy Osbourne'i album 1989. aastast. See album avaldati ilma tema heakskiiduta ning esitab seega ainult plaadifirma nägemuse Osbourne'i aastate 1980–1986 lugude paremikust.
Just Say Ozzy

Just Say Ozzy on Ozzy Osbourne'i lühikontsertalbum ("live-EP") 1990. aastast.
Album avaldati uuesti 1995. aastal.
Lood on salvestatud novembris 1989.
Ten Commandments

Ten Commandements on Ozzy Osbourne'i kogumikalbum aastast 1990. Selle lood on salvestatud aastatel 1980–1986.
Live &amp; Loud

"Live &amp; Loud" on Ozzy Osbourne'i album aastast 1993.
Ozzmosis

Ozzmosis on Ozzy Osbourne'i album aastast 1995.
Gustav Magnus Elephandt

Gustav Magnus Elephandt (ka Gustav Magnus Elepfandt; 5. mai 1781 Lappeenranta – 17. juuli/29. juuli 1819 Ruhnu) oli Soome ja Eesti vaimulik.
Ta õppis aastatel 1796–1801 Porvoos gümnaasiumis. Usuteadust õppis ta (ei olnud immatrikuleeritud) Turu ülikoolis.
Ta oli aastatel 1801–1806 Valkeala koguduse adjunktõpetaja. Aastatel 1807–1819 oli ta Ruhnu Püha Magdaleena koguduse õpetaja.
Perekond.
Gustav Magnus Elephandt abiellus 18. juunil 1808 Kuressaares Dorothea Helene von Vietinghoffiga (1786–1840), kes oli Vana-Jürsi mõisniku Friedrich Wilhelm von Vietinghoffi (1760–1796) ja tema abikaasa Juliane (neiuna Markoff; suri 1814) tütar. Peale Gustav Magnuse surma abiellus Dorothea Helene järgmise Ruhnu pastori Gustaf Forselliga.
Elektrilõhkevõrk

Elektrilõhkevõrk on elektridetonaatoritest ja ühendusjuhtmetest kokkumonteeritud vooluvõrk, mille ülesandeks on tagada lõhkaja juures olevast lõhkamismasinast lähtuva elektriimpulsi ülekanne lõhkematerjalideni, kutsumaks seeläbi esile lõhkeaine detonatsiooni.
Sõltuvalt lõhatavate laengute arvust ja paigutusest, kasutusel olevast vooluallikast ning teistest lõhkamistingimustest kasutatakse detonaatorite ühendamiseks vooluallikaga jada-, rööp- või kombineeritud ühendusi. Seejuures on lõhkevõrgu montaaži ja selle takistuse kontrollimise lihtsuse tõttu enimkasutatavaks ühendusvariandiks jadaühendus ning teisi ühendusviise kasutatakse harva. Hajusalt paiknevate ja vähese arvuga laengute puhul esineb sagedamin vaid rööp-kimpühendus.
Vooluvõrku moodustavate juhtmete juures eristatakse magistraaljuhet, ühendusjuhtmeid ja detonaatorijuhtmeid. Magistraaljuhe kannab elektriimpulsi lõhkamiskohale, ühendusjuhtmete abil liidetakse selle külge detonaatorid ja detonaatorijuhtmeteks nimetatakse elektridetonaatorite vahelisi juhtmeid.
Tavaliselt kasutatakse elektrilõhkevõrkude monteerimisel vähemalt 0,75 mm läbimõõduga vaskjuhtmeid, mille takistus km kohta on väiksem kui 40 Ω. Enne lõhkamist kontrollitakse vooluvõrgu takistust, mille erinevus projektijärgsest arvestuslikust takistusest ei tohiks olla enam kui 10%. Selle ületamisel tuleb leida takistuste erinevust tingiv põhjus ja see likvideerida. Jadaühenduses olevate lõhkevõrkude puhul võib aga piirduda ka ainult vastava mõõteriistaga elektrijuhtivuse kontrollimises.
Lõhkevõrgu lõplik montaaž on lubatud alles pärast kõigi laengute paikaasetamist ning monteerimisega mitteseotud isikute jõudmist ohutusse kaugusesse. Samuti on kohustuslik montaaži ajaks lõhkevõrgust kuni 50 meetri laiuses alas kõik võrgutoitega elektriseadmed välja lülitada. Äikese ajal on lõhketööde tegemine keelatud, võrk ei tohi olla kokkumonteeritud olekus ja inimesed peavad viibima ohutus kohas.
Sint-Truiden

Sint-Truiden on linn Belgias, Hasselti ringkonna keskus.
Ajalugu.
Hasselt on rajatud 7. sajandil (693). 11. sajandil sai linnaõigused.
Henry Tiller

Henry Tiller (14. juuni 1914 Trondheim – 4. mai 1999 Trondheim) oli Norra poksija.
Tiller oli kokku viiekordne Norra meister aastatel 1935–1940. Ta esindas aastatel 1934–1938 Norrat 10 maavõistlusel, võitis neist 8 kohtumist ning kaotas 1 ja viigistas 1 kohtumise.
Tiller sai keskkaalus (kuni 160 naela ehk 72,6 kg) 1936. aasta Berliini olümpiamängude poksivõistlustel hõbemedali, kaotades finaalis kuldmedali- ja olümpiavõitjale Jean Despeaux'le (Prantsusmaa).
Tiller sai keskkaalus (kuni 160 naela ehk 72,6 kg) 5. Euroopa meistrivõistlustel (Milano, 1937) 4. koha, kaotades poolfinaalis hilisemale kuldmedalivõitjale ja Euroopa meistrile Henryk Chmielewskile (Poola) ja 3. koha kohtumises Bruno Zorzenonele (Itaalia). 
Elukutselisena.
Tiller poksis jaanuarist kuni aprillini 1941 elukutselisena ning pidas kokku 4 kohtumist ning võitis need kõik (neist 2 nokaudiga).
Jaan Mölder juunior

Jaan Mölder (sündinud 9. juunil 1987 Tartus) on endine Eesti autorallisõitja.
Isiklikku.
Tema isa on endine Paldiski linnapea Jaan Mölder.
Johann Samuel Tunder

Johann Samuel Tunder (aprill 1679 Käina – 24. veebruar/7. märts 1751 Käina) oli Eesti vaimulik.
Tunder õppis usuteadust (immatrikuleeriti 7. septembril 1699, oli kohal veel aastal 1702) Tartu Ülikoolis. Ordineeriti 3. juulil/14. juulil 1703 õpetajaks.
Ta oli aastatel 1703–1708 Käina Martini koguduse adjunktõpetaja, aastatel 1708–1751 sama koguduse õpetaja, lisaks hooldas aastatel 1711–1714 Reigi Jeesuse kogudust. Aastatel 1719–1751 oli ta Saarte-Lääne praostkonna praost. Aastal 1738 sai "Senior ministerii"'ks.
Isiklikku.
Tema isa Otto Tunder oli Käina Martini koguduse õpetaja, ka tema poeg Wilhelm Friedrich Tunder oli Käina Martini koguduse õpetaja, tema tütre Sophie Julie mees Hermann Daniel Bonge oli Karja Katariina koguduse õpetaja.
Kenneth Olwig

Kenneth Robert Olwig (sündinud 8. oktoobril 1946) on USA maastikugeograaf.
Kenneth Olwig sai 1977. aastal Minnesota ülikoolist doktorikraadi geograafia alal, tema juhendaja oli Yi-Fu Tuan. Seejärel oli ta õppejõud Wisconsini ülikoolis, 1986–1996 Taani kõrgkoolides, 1997–2002 Trondheimis ning alates 2002. aastast maastikuplaneerimise professor Rootsis Alnarpis. 
Olwigi peamised huvialad on maastikuteooria ja -ajalugu ning ta huvitub geograafia ja selle tõlgendamise teoreetilisest, seaduslikust ja kirjanduslikust tagapõhjast. 2012. aastal esines ta Tallinnas loenguga maastikuteooria arengust varauusajast tänapäevani.
Michael John Muuss

Michael John Muuss (16. oktoober 1958 – 20. november 2000), ka Mike Muuss, on levinud vabavaralise arvutiprogrammi Ping autor. 
Michael John Muuss hukkus autoõnnetuses.
Time to live

TTL ehk Time To Live on andmesides kasutatav kaitsemehhanism. Andmed välja saatev seade määrab andmetele maksimaalse eluea ("Time To Live" võib tõlkida kui Elada on jäänud...) väärtuse täisarvuna. Iga seade, mida andmed läbivad, vähendab seda arvu ühe võrra. Kui TTL jõuab nulli, andmete edastamine lõpetatakse.
Andmeside võrkudes on võimalik, et andmeedastus satub tsüklisse ning TTL mehhanism kaitseb võrku ülekoormuse eest sellistes olukordades.
TIA/EIA-568

TIA/EIA-568 on üldnimetus kolmele standardile ANSI/TIA/EIA-568-B.1-2001, -B.2-2001 ja -B.3-2001 andmesidevõrkude kaabelduse kontekstis.
Iga traadi isolatsioon on eri värvi, et traatidel oleks kergem vahet teha. Standardi järgi on värvid järgmised: valge-roheline, roheline, valge-oranž, oranž, valge-sinine, sinine, valge-pruun ja pruun. Omavahel on keerdus sama värvi sisaldavad traadid. On kaks põhilist keerdpaarkaabli tüüpi: varjestamata keerdpaarehk UTP (ingliskeelsetest sõnadest unshielded twisted pair") ja varjestatud keerdpaar ehk STP (inglise keeles shielded twisted pair").
STP ja UTP on kõige odavamad lahendused andmeedastuseks (UTP on STP-st odavam). Mõlema korral on kiirused piisavad kohtvõrkude jaoks. Kuna enamikus ehitistes on UTP juba kasutusel, on ka paljud standardid sellele kohandatud, et vältida kulusid, mis kaasneksid alternatiivsete kaablite paigaldamisega.
Infovahetus sideliinis.
Et kasutada kaablit informatsiooni vahendamiseks, peab kindlaks tegema, mis klemme millekski kasutatakse. Vastavalt traatide paiknemisele otsikus jaotatakse kaablid otse- ja ristkaabliteks.
Etherneti 10 Mbit/s ja 100 Mbit/s ühenduste puhul kasutatakse informatsiooni edastamiseks keerdpaarkaablite esimest ja teist traati ning vastuvõtmiseks kolmandat ja kuuendat traati (2 paari pole kasutusel). Et andmevahetus kahe osapoole vahel saaks toimuda, on tähtis, et otspunktide vahel oleks traadid õigesti ühendatud. Selleks kasutatakse värvide järjestuse standardeid T568A ja T568B.
Otsekaabel.
Otsekaabli mõlema otsa eri värvi traadid on sama järjestusega, st mõlemas otsas kasutatakse sama värvikoodi (kas T568A või T568B). Kasutatakse põhiliselt võrgukaardi ühendamiseks jaoturi või kommutaatoriga.
Variant 568A standardiga:
Variant 568B standardiga (kasutatakse tihedamini):
Ristkaabel.
Ristkaabli otste traadid on erineva järjestusega signaali inverteerimiseks – ühe poole saatja kontakt jõuab teisele poole vastuvõtvasse kontakti ja vastupidi. Kaabli kaks otsa peavad olema tehtud erineva värvikoodi järgi (üks T568A järgi ja teine T568B järgi). Ristkaablit kasutatakse selleks, et ühendada kaks arvuti võrgukaarti või kaks vanemat tüüpi jaoturit või kommutaatorit ("Uplink port").
Ristkaabli traatide paigutused otsikutesse 10 ja 100 Mbit/s Etherneti võrgu korral:
Ristkaabli traatide paigutus otsikutesse gigabitise ühenduse korral:
Ülekostvus

Ülekostvus (inglise keeles "") on nähtus, kus telefonsideliinides, -kaablites või elektroonikaseadmetes signaal levib nõrgemalt soovimatult ühest keerdpaarist kõrvalasuvatesse keerdpaaridesse või juhtmetesse. Telefonsides on see selline ilming, kus kõneleja kuuleb vaiksemalt mõne teise kõneleja juttu samaaegselt pealt. Ka ringhäälingus on ülekostvus soovimatu kõrvalnähtus. Ülekostvust mõõdetakse detsibellides (dB).
Ülekostvuse põhjuseks võib olla:
Traadis leviv elektrivool tekitab ümber traadi ringikujulise magnetvälja. Seda nähtust kutsutakse induktsiooniks. Kui vooluringis on traadid üksteisega kõrvuti ja nende signaal on teineteisega vastupidine, on ka nende magnetväljad täpselt vastupidised ja seega kaks magnetvälja nõrgestavad teineteist ja ka . Keerdus traatide puhul kirjeldatud efekt suureneb. Mida tihedamalt on juhtmete keerdpaarid keerdus, seda väiksem on traatidevaheline interferents ja seega väiksem ka ülekostvus.
1896. aasta Meiji-Sanriku maavärin

Meiji-Sanriku maavärin toimus 1896. aasta 15. juunil kell 19.32 kohaliku aja järgi Jaapanis. 
See maavärin on üks raskemate tagajärgedega loodusõnnetusi Jaapani ajaloos. Tema tugevus oli 7,2 Mw ning selle tagajärjel tekkinud tsunami tegi suuremat kahju kui maavärin ise. Kokku hävis õnnetuses vähemalt 9000 hoonet ning hukkus üle 22 000 inimese.
Tsunami.
15. juunil 1896 olid pered tähistamas sõdurite tagasitulekut esimesest Esimesest Hiina-Jaapani sõjast ja Shinto pühasid, kui toimus maavärin. Kuna maavärinad on selles piirkonnas tavalised, ei pööratud sellele eriti tähelepanu. 35 minutit hiljem saabus Sanriku rannale aga hiidlaine, millele järgnes varsti teine. Tsunami tagajärgi võimendas merevee tõus. Laine kõrgus oli 38 meetrit. Hävis 9000 kodu ja on kirjalikke tõendeid 22 066 inimese surmast. Suur hulk hukkunuid oli purustatud pealuudega ning jäsemed olid küljest rebitud, mis kõik annab tõestust tsunami jõust.
Paatidega merel olnud kalurid ei märganud samas midagi erilist ning alles koju saabudes leidsid eest rusud.
Sama tsunami tegi kahju ka Hawaii saartel, kus laine kõrgus oli kuni 9 meetrit.
Kamakura Suur Buda

Kamakura Suur Buda (jaapani keeles 大仏 "Daibutsu") on buda Amitābha pronksskulptuur, mis asub Kamakura linnas Jaapanis Kōtoku-in templis.
Pronksist Suur Buda valmis tõenäoliselt 1252. aastal. Enne seda asus samas kohas 1243. aastal valminud puust Buda kuju, mis purunes koos templiga tormis 1248. aastal. Skulptuur on seest tühi ja on valatud 30 etapis.
Algselt oli kuju ümber templihoone, kuid hoolimata korduvast ülesehitamisest on see hävinud tormides, maavärinates ja tsunamides. Viimane selline ehitis pühiti minema 20. septembril 1498 järjekordse tsunami poolt.
Skulptuur on 13,35 meetrit kõrge ja kaalub umbes 121 tonni. Skulptuuri on võimalik väikse tasu eest (20 jeeni) igaühel ka seestpoolt uudistamas käia.
Kantō suur maavärin lammutas aluse, millel kuju paikneb, ning see taastati aastal 1925. Hiljem (1960–1961) on kuju kaela seestpoolt tugevdatud ERP-plastiga, et kuju peaks vastu uutele maavärinatele. Samuti paigaldati tema alla roostevabast terasest alusplaat, mis lubab järsu tõuke korral kujul paigalt liikuda, vähendamaks saadavat raputust.
Hubertus

 
Hubertus (Hubert) Liège'ist (umbes 655 Toulouse – 30. mai 727 Tervuren (praegu Belgia)) oli Maastrichti ja Liège'i piiskop. Teda austatakse pühakuna.
Nagaoka-kyō

Nagaoka-kyō (長岡京) oli Jaapani pealinn aastatel 784–794.
Varasem pealinn oli Heijō-kyō, kust keiser Kammu selle ära kolis, sest Nagaoka-kyō oli veetranspordi suhtes paremas asukohas.
794. aastal viis keiser Kammu pealinna Kyōtosse, kuhu see jäi kuni 1869. aastani.
Ansei-Tōkai maavärin

Ansei-Tōkai maavärin oli esimene Ansei perioodil Jaapanit tabanud maavärinatest. See toimus 23. detsembril 1854 umbes kell 9.00 kohaliku aja järgi. Maavärina tugevus oli 8,4 palli Richteri skaala järgi ja sellele järgnes laastav tsunami. Umbes 10 000 hoonet hävis ja surma sai vähemalt 2000 inimest.
Ansei-Tōkai maavärin on üks Tōkai maavärinatest.
Tōkai maavärinad

Tōkai maavärinad on regulaarsed maavärinad, mis toimuvad iga 100–150 aasta tagant Jaapanis Tōkai piirkonnas. Maavärinad on toimunud aastatel 1498, 1605, 1707 ja 1854. Antud piirkonnas asub ka Jaapani pealinn Tōkyō ning mitmed muud linnad nagu Yokohama ja Kamakura. 
Uue Tōkai maavärina eest on korduvalt hoiatatud ja selle esinemise tõenäosus on eriti suur, kuna eelmisest on möödas rohkem kui 157 aastat.
Ennustused.
1969. aastal avaldas Kiyoo Mogi hüpoteesi (Mogi sõõriku hüpotees). Selle järgi on Tōkai maavärina kordumine lähikümnenditel tõenäoline ja ta kutsus üles valitsust selleks valmistuma.
23. jaanuaril 2012 teatas Shinichi Sakai Tōkyō ülikoolist, et uue suure maavärinaks tõenäosus lähima nelja aasta jooksul on 70% ja järgmise 30 aasta jooksul 98%.
Kiyoo Mogi

Kiyoo Mogi (茂木清夫 "Mogi Kiyoo", 28. detsember 1929 Jaapan – 6. juuni 2021) oli jaapani seismoloog. 
Ta hoiatas korduvalt Jaapani avalikkust, et Tōkai maavärinad korduvad, ning kutsus üles võtma tarvitusele meetmeid nende tagajärgede leevendamiseks.
Sun Microsystems

Sun Microsystems, Inc. oli arvutifirma, mis loodi 24. veebruaril 1982. Ettevõte osteti ära ja liideti firmaga Oracle Corporation 27. jaanuaril 2010.
Sun oli infotehnoloogiamaailmas eelkõige tuntud SPARC-protsessorite ja selliste serverite tootjana, milles kasutati operatsioonisüsteeme SunOS ja Solaris, ning programmeerimiskeele Java loojana.
Sun Microsystems ostis 26. veebruaril 2008 ära andmebaasimootori MySQL omanikfirma MySQL AB.
Kivimurru tänav

Kivimurru tänav on tänav Paides.
Kivimurru tänav on umbes 190 meetrit pikk. 
Tänav algab Pärnu tänavalt, kulgeb loodesse ja ristub Laia tänavaga, kus ta ka lõppeb.
Vostotšnõi rajoon

Vostotšnõi on Moskva rajoon (munitsipaalringkond), mis kuulub Ida haldusringkonda. Rajoon koosneb kahest eksklaavist Moskva oblastis. Endine Vostotšnõi töölisalev asub 2-3 km Moskva ringteest idas. Vostotšnõist 20 km põhja poole jääv Akulovo asub Moskva ringteest 13 km kirdes Utšinskoje veehoidla ääres Puškino linna lähedal. Rajooni elanike arv on 12 300 (2010), neist Akulovos elab umbes 1500 inimest.
Tokyo Ülikool

Tokyo Ülikool (東京大学) on kõrgem õppeasutus Jaapanis Tokyo linnas. Ülikoolis õpib 30 000 üliõpilast, kellest 4200 on välismaalased.
Ülikooli loetakse kõige prestiižikamaks õppeasutuseks Jaapanis. Ülikoolis saab õppida 10 teaduskonnas ning selle koosseisu kuuluvas 11 instituudis: atmosfääri ja ookeani, maavärinate, historiograafia, aasia kõrgemate uuringute, kosmiliste kiirte uurimise, tahkefüüsika, tööstusteaduste, arstiteaduse, kvantitatiivsete bioteaduste, sotsiaalteaduste, arenenud teaduse ja tehnoloogia keskustes.
Õppeasutus asutati Meiji ajastul 1877. aastal väiksemate koolide liitmise teel.
Tokyo Ülikooli logol on kujutatud kahte hõlmikpuulehte.
Viktoryja Azaranka

Viktorõja Azaranka, üldlevinud venepärase transkriptsiooni kohaselt ka Viktorija/Victoria Azarenka (valgevene keeles Вікторыя Фёдараўна Азаранка; sündinud 31. juulil 1989 Minskis) on Valgevene tennisist.
Viktorõja Azaranka võitis 2012. ja 2013. aastal Austraalia lahtised meistrivõistlused. 2012. aastal alistas ta finaalis Marija Šarapova tulemusega 6:3, 6:0. Tänu sellele võidule tõusis Azaranka WTA edetabelis esikohale. 2013. aastal alistas ta finaalis hiinlase Li Na tulemusega 4:6, 6:4, 6:3.
Ta on olnud maailma naiste tennise esinumber 30. jaanuarist kuni 10. juunini 2012 ja 9. juulist 2012 kuni 17. veebruarini 2013 (kokku 51 nädalat).
Marthe Kristoffersen

Marthe Kristoffersen (sündinud 11. augustil 1989 Vannøyas) on endine Norra murdmaasuusataja.
2007. aastal Tarvisios sai Kristoffersen juunioride maailmameistrivõistlustel hõbemedali 5 km vabasõidus. Ta on võitnud ka kaks kuldmedalit juunioride MM-il 4×3,3 km teatesõidus. Esimene tuli 2008. aastal Malleses ja teine 2009. aastal Praz de Lys Sommandis.
Kristoffersen osales esimest korda maailma karikasarjas Beitostølenis 24. novembril 2007 10 km vabatehnikasõidus, kus ta sai 19. koha. Esimese poodiumikoha sai ta Lahtis 8. märtsil 2009 10 km vabatehnikasõidus, kui ta oli kolmas.
Ta lõpetas sportlaskarjääri pärast hooaega 2016/2017.
Saavutused.
Maailma karikasarjas.
Marthe Kristoffersen osales individuaalarvestuses 123 maailma karikasarja etapil ja jõudis esikolmikusse kuuel korral, millest kõigil oli ta kolmas.
Hōshō

Hōshō oli Jaapani mereväe lennukikandja aastatel 1922–1947. 
Tegemist oli esimese lennukikandjaga maailmas, mis oli algusest peale selleks ehitatud. HMS Ark Royal (1914) oli lennukikandja, mis valmis küll varem, kuid oli ehitatud ümber kaubalaevast.
Vanaarmeenia keel

Vanaarmeenia keel (armeenia keeles գրաբար "grabar", "kirjanduslik") on armeenia keele vanim tuntud vorm.
Teadaolevalt kirjutati vanaarmeenia keeles esimest korda 5. sajandi alguses pKr, sellest kuni 18. sajandini on kogu armeenia kirjandus vanaarmeenia keeles. Paljud muistsed kreeka, pärsia, heebrea, süüria ja ladina käsikirjad on säilinud vaid armeeniakeelses tõlkes. Vanaarmeenia keel on tänini Armeenia apostelliku kiriku liturgiline keel, sageli õpivad seda ka piibli- ja patristikauurijad. Samuti on vanaarmeenia keel tähtis Indoeuroopa algkeele rekonstrueerimise seisukohalt, kuna selles on säilinud hulk vanapäraseid jooni.
Vanaarmeenia keelt kõneldi peamiselt Armeenia mägismaal. Seda kirjutatakse armeenia kirjas. Kõnekeelena on vanaarmeenia keel välja surnud, sellest arenes välja 12.–18. sajandil tarvitatud keskarmeenia ehk kiliikia armeenia keel, millest 18. sajandil sündis omakorda tänapäevane armeenia keel.